turjo4nis/wikipedia-bn-dump-20250701 huggingface dataset:
মাগুরা ইউনিয়ন, কিশোরগঞ্জ

মাগুড়া ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৬০।

ভৌগোলিক অবস্থান ও আয়তন 
কিশোরগঞ্জ উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৪৩৩ একর বা ২২.০ বর্গকিলোমিটার।

প্রশাসনিক এলাকা 
মাগুড়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী মাগুড়া ইউনিয়নের মোট জনসংখ্যা ছিল ৩৫১৬১ জন, যার মধ্যে পুরুষ হল ১৭৪৫৭ জন এবং নারী হল ১৭৭০৪ জন।

শিক্ষা ও সংস্কৃতি 
মাগুড়া ইউনিয়নের গড় সাক্ষরতা হার ৩৬.৯%। তার মধ্যে নারী শিক্ষার হার ৩৪.১% এবং পুরুষ শিক্ষার হার ৩৯.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

 খিলালগঞ্জ  উচ্চ বিদ্যালয়
 সিঙ্গেরগাড়ী জহুরিয়া শরিফ উচ্চ বিদ্যালয়
 সিঙ্গেরগাড়ী উচ্চ বিদ্যালয়
 মাগুরা উচ্চ বিদ্যালয়
 মাগুরা কলেজ

অর্থনীতি ও যোগাযোগ 
মাগুড়া ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 মাগুড়া ইউনিয়ন — বাংলাদেশ জাতীয় তথ্য বাতায়ন

কিশোরগঞ্জ উপজেলার ইউনিয়ন
হিন্দি ভাষার টেলিভিশন চ্যানেলের তালিকা

এটি হিন্দি ভাষায় প্রচারিত টেলিভিশন চ্যানেলের তালিকা।

বিনোদন

 অ্যান্ডটিভি
 বিগ ম্যাজিক
 কালার্স রিশতে
 কালার্স
 দঙ্গল
 ডিডি ভারতী
 ডিডি ন্যাশনাল
 ডিসকভারি জিত
 সনি টিভি
 সনি সাব
 সনি পল
 স্টার ভারত
 স্টার প্লাস
 স্টার উৎসব
 জি আনমোল
 জি টিভি

বন্ধ হওয়া

 ৯এক্স
 ডিডি মেট্রো
 ইমাজিন টিভি
 লাইফ ওকে
 মেট্রো গোল্ড
 রিয়াল
 স্টার ওয়ান
 জি নেক্সট
 জি স্মাইল
 জিন্দেগি
 ইন্ডিয়াভিশন

চলচ্চিত্র

 সনি ম্যাক্স
 সনি ম্যাক্স ২
 সনি ওয়াহ
 জি সিনেমা
 জি অ্যাকশন
 জি ক্লাসিক
 এন্ড পিকচার্স
 জি আনমল সিনেমা
 স্টার গোল্ড
 স্টার গোল্ড সিলেক্ট
 মুভিজ ওকে
 স্টার উৎসব
 বিফোরইউ মুভিস
 ইউটিভি মুভিজ
 ইউটিভি এ্যাকশন
 ফিল্মী
 এন্টার টেন
 মনোরঞ্জন টিভি
 সিনেমা টিভি
 মহা মুভি
 ওয়াও সিনেমা
 আরটি মুভিস
 হাউসফুল মুভিস
 হাউসফুল অ্যাকশন
 রিশতে কমপ্লেক্স
স্টার গোল্ড২

সঙ্গীত এবং বলিউড

 এমটিভি বিটস
 জিং
 জি ইটিসি বলিউড
 মিউজিক ইন্ডিয়া
 সনি মিক্স
 বিফোরইউ মিউজিক
 মনোরঞ্জন মিউজিক
 বিন্দাস প্লে
 ই২৪
 জুম
 এম টিউনস
 মাস্তি
 চ্যানেল এক্স
 ৯এক্সএম
 ৯এক্স জলওয়া
 সনি রক্স এইচডি

শিশুতোষ

 বেবিটিভি
 বেবি টিভি এইচডি
 কার্টুন নেটওয়ার্ক
 ডিসকভারি কিডস
 ডিজনি চ্যানেল
 ডিজনি জুনিয়র
 ডিজনি এক্সডি
 ইটিভি বাল্যভারত
 হাঙ্গামা টিভি 
 মহা কার্টুন
 নিকেলোডিয়ন
 নিক এইচডি+
 নিক জুনিয়র 
 পোগো টিভি
 নিকেলোডিয়ন সনিক
 সনি ইয়েই
 টুনামি

সাবেক

 এ্যানিম্যাক্স ইন্ডিয়া
 সিবেবিস
 জেটিক্স
 টুন ডিজনি
 জিকিউ

ইনফোটেইনমেন্ট এবং জীবনধারা

 ন্যাশনাল জিওগ্রাফিক চ্যানেল
 নেট জিও ওয়াইল্ড
 নেট জিও পিউপল
 ফক্স লাইফ
 ডিসকভারি চ্যানেল
 ডিসকভারি সাইন্স 
 ডিসকভারি টার্বো
 ইনভেস্টিগেশন ডিসকভারি
 এনিম্যাল প্ল্যানেট
 হিস্টরি টিভি১৮
 ফ্যাশন টিভি
 টিএলসি
 ট্রাভেল এক্সপি
 এনডিটিভি গুড টাইমস
 গ্রিন টিভি
 ডিডি কিষাণ
 সনি বিবিসি আর্থ

সংবাদ এবং ব্যবসা

 নিউজ ওয়ার্ল্ড ইন্ডিয়া
 এ১ টিভি
 জান টিভি
 এবিপি নিউজ
 বিবিসি নিউজ
 ডিডি নিউজ
 এপিএন নিউজ
 ইন্ডিয়া নিউজ
 ইন্ডিয়া টিভি
 লাইভ ইন্ডিয়া
 এনডিটিভি ইন্ডিয়া
 নিউজ ২৪
 নিউজ নেশন
 জি নিউজ
 সিএনবিসি আওয়াজ
 জি বিজনেস
 লোক সভা টিভি
 রাজ্য সভা টিভি
 আজ তাক
 এনডিটিভি ২৪x৭
 আইবিএন-৭
 সুদর্শন নিউজ
 এটুজেড নিউজ
 টিভি ২৪
 ন্যাশনাল ভয়েস
 জি হিন্দুস্তান

ধার্মিক

 আস্থা
 আস্থা ভাজন
 অরিহান্ত
 দর্শন ২৪
 দেবী
 দিশা
 দিব্য
 কাত্যায়নী
 মহাবীর
 মঙ্গল কলস
 এমএইচ১ শ্রদ্ধা
 সাধনা
 সিএনএনআই২৪
 সনাতন
 সংস্কার
 সাতসং
 সোহাম
 তুলসী
 বৃন্দা
 বৃন্দাবন
 জি জাগরণ

খেলাধুলা

 স্টার স্পোর্টস
 ডিডি স্পোর্টস
 নিও প্রাইম
 নিও স্পোর্টস
 সনি সিক্স
 সনি ইএসপিএন
 সনি টেন

বহিঃসংযোগ

ভারতে টেলিভিশন চ্যানেলের তালিকা
হিন্দি ভাষা সম্পর্কিত তালিকা
ভাষা অনুযায়ী টেলিভিশন চ্যানেলের তালিকা
হিন্দি ভাষার টেলিভিশন স্টেশন
সিতারা-ই-ইমতিয়াজ

সিতারা-ই-ইমতিয়াজ (উর্দু: ستارۂ امتياز) এর অর্থ হল শ্রেষ্ঠত্বের তারকা। এটি মূলত পাকিস্তানের তৃতীয় সর্বোচ্চ বেসামরিক পুরস্কার যা পাকিস্তান রাষ্ট্রের প্রতি সেবার জন্য দেওয়া হয়।"

পুরস্কার বিবেচনার মানদণ্ড
সিতারা-ই-ইমতিয়াজ প্রদানের ক্ষেত্রে নির্ধারিত কিছু বিষয়ের উপর ভিত্তি করে দেয়া হয়:
 রাষ্ট্র বা জাতীয় নিরাপত্তায় অবদান
 বিশ্বশান্তি
 সাংস্কৃতিক অবদান
 উল্লেখযোগ্য প্রচেষ্টা

সিতারা-ই-ইমতিয়াজ প্রাপ্ত বাংলাদেশী
 মুহম্মদ কুদরাত-এ-খুদা
 আবুল কালাম শামসুদ্দীন (পরবর্তীতে বর্জন করেন)
 মুনীর চৌধুরী (পরবর্তীতে বর্জন করেন)
 আবদুল আহাদ (সঙ্গীত পরিচালক)
 মোহাম্মদ নজিবর রহমান
 গোলাম মোস্তফা
 প্রিন্সিপাল ইব্রাহীম খাঁ (পরবর্তীতে বর্জন করেন)
 কাজী মোতাহার হোসেন
 মোহাম্মদ বরকতুল্লাহ
প্রমুখ

তথ্যসূত্র 

পাকিস্তানের বেসামরিক পুরস্কার
সিতারা-ই-ইমতিয়াজ প্রাপক
পাকিস্তানের বেসামরিক পুরস্কার ও সম্মাননা
পাকিস্তানের সামরিক পুরস্কার ও সম্মাননা
১৯৫৭-এ পাকিস্তানে প্রতিষ্ঠিত
২০০৬ মুম্বই উপনগরীয় রেলে বোমা হামলা

জুলাই ১১ ২০০৬ মুম্বই বিস্ফোরণ: মঙ্গলবার সন্ধ্যায় মুম্বই স্থানীয় ট্রেন হওয়া ৭ বিস্ফোরণে ১৩৫ বেশি মানুষ নিহত হয়েছে। বিস্ফোরণ মাটুঙ্গা, মাহিম, খার, সান্তাক্রুজ, জোগেশ্বরী, বরিভালি, মীরা রোড এবং ভাইন্দর এলাকায় স্থানীয় ট্রেনে হয়েছে।

বিস্তৃত তথ্য

সূত্র 
 বিবিসি - মুম্বই, সাত, ১৭৪ জনের মৃত্যু, শত শত আহত
 সিএনএন - ইংরেজি তে

বহিঃসংযোগ 

মুম্বইয়ে গণহত্যা
২০০৬-এ ভারতে খুন
ভারতে ইসলামি সন্ত্রাস
মুম্বই শহরতলি রেল
ঘৃণামূলক অপরাধ
ভারতের ট্রেনে বোমা হামলা
যিশুর পুনরুত্থান

যিশুর পুনরুত্থান হলো যিশুকে পবিত্র ক্রুশে মৃত্যুদণ্ড কার্যকরের পরবর্তীতে তাঁর নবজীবন লাভ সংক্রান্ত খ্রিস্টধর্মীয় বিশ্বাস। এটি খ্রিস্টীয় বিশ্বাসের মৌলিক ধর্মতত্ত্ব এবং খ্রিস্টান হবার মূল বিশ্বাসের সাথে ওতোপ্রোতভাবে জড়িত। বলা হয়ে থাকেঃ ' তিনি (যিশু) তৃতীয় দিনে উত্থিত হন যেমনটি বলা আছে পবিত্র ধর্মগ্রন্থসমূহে।'

ধর্মীয় দৃষ্টিকোণ 
নতুন নিয়মে (New Testament) বর্ণিত ঘটনাপ্রবাহ অনুযায়ী, রোমানরা যিশুকে ক্রুশবিদ্ধ করার পরে, যিশুর দেহে মলম লাগানো হয় এবং জোসেফ নামে এক ব্যক্তি তাকে একটি নতুন সমাধিতে কবরস্থ করেন। কিন্তু ঈশ্বর (পিতা) তাকে সেখান থেকে মৃত অবস্থা থেকে পুনরুত্থিত করেন। পুনরুত্থান লাভের পর চল্লিশ দিনব্যাপী যিশু তার বহু শিষ্যের সাথে দেখা দেন। অতঃপর চল্লিশ দিন পর তিনি স্বর্গারোহন করেন এবং ঈশ্বরের দক্ষিণ হস্তের পাশে অধিষ্ঠান গ্রহণ করেন।

প্রেরিত পল ঘোষণা দেন যে, ' খ্রিস্ট আমাদের পাপের জন্য মারা গেছেন ধর্মগ্রন্থে বর্ণিত ভবিষদ্বাণি অনুসারে; তাকে সমাধিস্থ করা হয়েছে এবং তিনি তৃতীয় দিনে পুনরুত্থান লাভ করেছেন ধর্মগ্রন্থে বর্ণিত ভবিষ্যদ্বাণী অনুসারে।' (১ করিন্থীয়, ১৫ঃ ৩-৪)। অধ্যায়টি বলে যে, যিশুর মৃত্যু এবং তার পুনরুত্থান এই দুইটি বিষয়ে বিশ্বাস স্থাপন খ্রিস্টানদের মৌলিক ধর্মবিশ্বাসের সাথে জড়িত, "যদি যিশুর পুনরুত্থান না হয়ে থাকে, তবে আমাদের ধর্মপ্রচার বৃথা, তোমাদের ধর্মবিশ্বাস নিরর্থক।'

খ্রিস্টানগণ ইস্টার সানডে (পুণ্য রবিবার) দিনটিকে যিশুর পুনরুত্থান দিবস হিসেবে পালন করেন। যিশুকে ক্রুশবিদ্ধ করা হয়েছিল পুণ্য শুক্রবারে। আর তার দুই দিন পর পুণ্য রবিবারে তিনি পুনরায় জীবিত হয়ে শিষ্যদের মাঝে ফিরে এসেছিলেন বলে খ্রিস্টানগণ বিশ্বাস করেন। ইস্টারের এই তারিখটি ইহুদিদের বিখ্যাত হিজরতের ঘটনার সময়কার পাসওভার উদ্‌যাপনের তারিখের সাথে মোটামুটি মিলে যায়, যা পূর্ণিমা রাতে উদ্‌যাপন করা হয়।

যিশু
খ্রিস্টধর্ম
৩০-এর দশক
আদিম পুরাকথা
খড়ুয়া রাজাপুর

খড়ুয়া রাজাপুর হল  বনগাঁ মহকুমার একটি গ্রাম। এটি বনগাঁ থানার অন্তর্গত এবং গ্রামে একটি ডাকঘর রয়েছে। গ্রামটির পিন কোড হল ৭৪৩২৪৫।

অবস্থান
গ্রামটি পশ্চিমবঙ্গের রাজধানী কলকাতা থেকে  দূরে অবস্থিত। বনগাঁ থেকে এটি ১৫ কিমি ও জেলাসদর বারাসাত থেকে ৫১ কিমি দূরে অবস্থিত।গ্রামটি থেকে সবচেয়ে কাছের রেল স্টেশন চাঁদপাড়া রেলওয়ে স্টেশন  ৫ কিমি দূরে অবস্থিত।

ভূগোল উপাত্ত
খড়ুয়া রাজাপুর ২২.৭৩ ডিগ্রি উত্তর ও ৮৮.৭৯ ডিগ্রি পূর্বে অবস্থিত।গ্রামটি সমুদ্র সমতল থেকে  উচ্চতায় অবস্থিত।গ্রামটির ভূমিভাগ পলিমাটি দ্বারা গঠিত।এই গ্রামের পশ্চিম ও দক্ষিণ পাশ দিয়ে চৈতা নদী প্রবাহিত হয়ে।

নদী ও  বিল
এই গ্রামের প্রবাহীত নদী হল চৈতা।গ্রামে কিছু বিল বা জলাভূমি রয়েছে গ্রামের পূর্ব পাশে।বিল গুলিতে বছরে  প্রায় ৬ মাস জল থাকে।বাকি ছয় মাস এই বিলে চাষ আবাদ চলে।তবে বিল গুলি চৈতা নদীর সঙ্গে যুক্ত করয়েছে।প্রতি বছর এই নদী ও বিল গুলি জলে পরিপূর্ণ হয় ও চাষের জমি গুলি প্লাবিত হয়।অনেক সময় ভংঙ্কর বন্যা ঘটায় ।এমনি একটি বন্যা ঘটেছিল ২০০০ সালে  যা সকলের কাছে ২০০০ সালের বন্যা হিসাবে পরিচিত ।

জনসংখ্যা
২০১১ সালের জনগননা অনুযায়ী খড়ুয়া রাজাপুরের জন সংখ্যা হল ১৫৯১ জন।এর মধ্যে ৮১৩ জন হল পুরুষ ও ৭৭৮ জন মহিলা।গ্রামটিতে ১৫১ টি শিশু রয়েছে।মোট জন সংখ্যার মধ্যে ০-৬ বছরের শিশু রয়েছে প্রায় ১০ শতাংশ।এই গ্রামে সাক্ষর মানুষের সংখ্যা ৮৯.৯৩ শতাংশ।এর মধ্যে ৯৪ শতাংশ পুরুষ ও ৮৬ শতাংশ মহিলা সাক্ষর।

 পুরুষ: ৮১৩ জন।
 নারী: ৭৭৮ জন
 শিশু: ১৫১জন।

শিক্ষাব্যবস্থা

খড়ুয়া রাজাপুরে একটি উচ্চমাধ্যমিক ও দুটি প্রাথমিক বিদ্যালয় রয়েছে।উচ্চমাধ্যমিক বিদ্যালয়টি ১৯৬২ সালে প্রতিষ্ঠিত হয় গ্রামের মানুষের সহযোগিতায়।প্রথমে বিদ্যালয়টি জুনিয়ার হাই স্কুল ছিল পরে তা হাই স্কুল বা মাধ্যমিক বিদ্যালয় ও আরও পরে ২০১০ সালে উচ্চ মাধ্যমিক বিদ্যালয়ে পরিনিত হয়।এই বিদ্যালয়ে বর্তমানে কলা ও বিজ্ঞান উভয় বিভাগেই পাঠ দান করা হয়।গ্রামের প্রধান প্রাথমি বিদ্যালয় খড়ুয়া রাজাপুর জি.আর.এফ.পি প্রাথমিক বিদ্যালয়
প্রতিষ্ঠিত হয় ১৯৫৪ সালে ।
 খড়ুয়া রাজাপুর উচ্চমাধ্যমিক বিদ্যালয় 
  খড়ুয়া রাজাপুর জি.আর.এফ.পি প্রাথমিক বিদ্যালয়
 এসএসকে প্রাথমিক বিদ্যালয়।

কৃষি
গ্রামটি পশ্চিমবঙ্গের অন্যান গ্রামের মত কৃষি প্রধান গ্রাম।এই গ্রামের বেশির ভাগ মানুষ জন কৃষি কাজে যুক্ত।গ্রামটিতে প্রতি বছর প্রচুর পরিমাণে ধান ও পাট উৎপাদিত হয়।চৈতা নদীর  উর্বর পলিমাটি এই গ্রামের জমি গুলিকে উর্বর করেছে।এছাড়া গ্রামে কিছু পরিমাণ ডাল জাতীয় শস্য উৎপাদিত হয়।

বর্তমান সময়ে গ্রামটিতে বিকল্প কৃষি কাজ হিসাবে পলটি চাষ ও মাছ চাষ গুরুত্ব পেয়েছে।

বাজার

গ্রামটিতে একটি ছোট বাজার রয়েছে যা রাজাপুর বাজার নামে পরিচিত।এখানে প্রতি সপ্তহে সোমবার ও শুক্রবার হাট বসে।গ্রামের ও পাশের গ্রামের মানুষ এই হাটে আসেন।

তথ্যসূত্র

বহিঃসংযোগ

পশ্চিমবঙ্গের গ্রাম
উত্তর চব্বিশ পরগনা জেলার গ্রাম
শাহীন সামাদ

শাহীন সামাদ (জন্ম ২৭ ডিসেম্বর, ১৯৫২) হলেন একজন স্বনামধন্য বাংলাদেশী নজরুলগীতি শিল্পী। সঙ্গীতে অবদানের জন্য বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করেন।

প্রাথমিক জীবন
শাহীন সামাদ ১৯৫২ সালের ২৭ ডিসেম্বর তৎকালীন পূর্ব পাকিস্তানের (বর্তমান বাংলাদেশ) কুষ্টিয়া জেলায় জন্মগ্রহণ করেন। তার পিতা সামসুল হুদা এবং মাতা শামসুন নাহার রহিমা খাতুন। তার শৈশবের বেশিরভাগ সময় কাটে পশ্চিমবঙ্গের জলপাইগুড়ি জেলায়। তিনি ঢাকায় রাম গোপাল, ওস্তাদ ফজলুল হক মিয়া, সনজীদা খাতুন এবং ওস্তাদ ফুল মোহাম্মদের কাছ থেকে সঙ্গীতের তালিম গ্রহণ করেন। ১৯৬৬ সালে ১৩ বছর বয়সে তিনি ছায়ানটে ভর্তি হন। সেই বছর তার বাবা মারা যান। সেখানে লুতফর রহমান, সোহরাব হোসেন ও অঞ্জলি রায় তার শিক্ষক ছিলেন। ১৯৭৪ সালে তিনি লন্ডন চলে যান। লন্ডন থেকে ফিরে এসে তিনি সুধীন দাশ এর কাছ থেকে গানের তালিম নেন।

কর্মজীবন
শাহীন সামাদ ১৯৭১ সালে বাংলাদেশের স্বাধীনতা যুদ্ধ চলাকালীন স্বাধীন বাংলা বেতার কেন্দ্রের একজন শিল্পী ছিলেন। তিনি ৩৬টি দেশাত্মবোধক গানে কণ্ঠ দিয়েছেন। এর মধ্যে উল্লেখযোগ্য হল "তীর হারা এই ঢেউয়ের সাগর", "মোরা একটি ফুলকে বাঁচাবো বলে যুদ্ধ করি", "রক্তের প্রতিশোধ রক্তেই নেব আমরা"। এছাড়া এ সময়ে তিনি সাংস্কৃতিক গোষ্ঠী "বাংলাদেশ মুক্তি সংগ্রামী শিল্পী সংস্থা"য় যোগ দেন। তারা বিভিন্ন রিফিউজি ক্যাম্পে এবং মুক্ত অঞ্চল এলাকায় ঘুরে ঘুরে মুক্তিযোদ্ধাদের ও সাধারণ মানুষকে যুদ্ধে উদ্বুদ্ধ করার লক্ষ্যে দেশাত্মবোধক গান পরিবেশন করতেন, পুতুল খেলা ও মঞ্চ নাটকের আয়োজন করতেন।

২০১৬ সালে তার চারটি গানের অ্যালবাম প্রকাশিত হয়। আল্লাহকে যে পাইতে চায় ও দূর আজানের মধূর ধ্বনি অ্যালবাম দুটি হামদ-নাত বিষয়ক; নানা বর্ণের গান অ্যালবামে রয়েছে পঞ্চকবির গান; এবং অন্তরে তুমি অ্যালবাম নজরুলগীতি দিয়ে সাজানো হয়েছে।

ব্যক্তিগত জীবন
শাহীন সামাদ হাবিব উস সামাদের সাথে বিবাহবন্ধনে আবদ্ধ হন।

জনপ্রিয় সংস্কৃতিতে
১৯৯৫ সালে তারেক মাসুদ ও ক্যাথরিন মাসুদ পরিচালিত মুক্তির গান প্রামাণ্য চলচ্চিত্রে শাহীন সামাদ অংশগ্রহণ করেন।

ডিস্কোগ্রাফি
 নহে নহে প্রিয়, নজরুলগীতি
 নিশি রাত
 সন্ধ্যাতারা (২০০৯, নজরুলগীতি)
 অভিসার, নজরুলগীতি
 মোহাব্বাত মে এয় ক্যায়া
 আল্লাহকে যে পাইতে চায় (২০১৬, হামদ-নাত)
 দূর আজানের মধূর ধ্বনি (২০১৬, হামদ-নাত)
 নানা বর্ণের গান (২০১৬, পঞ্চকবির গান)
 অন্তরে তুমি (২০১৬, নজরুলগীতি)

পুরস্কার ও সম্মাননা
 শিল্পকলায় একুশে পদক (২০১৬)
 সিটিসেল-চ্যানেল আই মিউজিক অ্যাওয়ার্ডস
 বাংলাদেশ মহিলা পরিষদ পুরস্কার (২০০৯)
 ৯ম উত্তর আমেরিকা নজরুল সম্মেলন পুরস্কার (২০০৪)
 বিচারপতি আবু সাঈদ চৌধুরী পুরস্কার (২০০২)
 সেতুবন্ধন পুরস্কার (২০০১)
 আমরা সূর্যমুখী পুরস্কার (২০০০)
 জাতীয় প্রেস ক্লাব পুরস্কার (২০০০)
 পৌষ মেলা পুরস্কার (২০০০)
 বাংলাদেশ ডেপুটি হাই কমিশনার পুরস্কার (১৯৯৯)
 বাংলাদেশ মানবাধিকার ফাউন্ডেশন পুরস্কার (১৯৯৮)
 শ্যামলীর রোটারি ক্লাব পুরস্কার (১৯৯৭)
 দিলিপ কুমার রায় শতবর্ষ পুরস্কার (১৯৯৭)

তথ্যসূত্র

বহিঃসংযোগ
 

১৯৫২-এ জন্ম
জীবিত ব্যক্তি
বাংলাদেশী গায়িকা
বাংলা ভাষার সঙ্গীতশিল্পী
২০শ-শতাব্দীর বাংলাদেশী গায়িকা
২১শ-শতাব্দীর বাংলাদেশী গায়িকা
শিল্পকলায় একুশে পদক বিজয়ী
কুষ্টিয়া জেলার ব্যক্তি
২০শ শতাব্দীর বাংলাদেশী সঙ্গীতশিল্পী
একুশে পদক বিজয়ী
২০২০ আইসিসি মহিলা টি২০ বিশ্বকাপ

২০২০ আইসিসি মহিলা টি২০ বিশ্বকাপ (আইসিসির ২৩ নভেম্বর ২০১৮ এর মিডিয়া প্রকাশনা অনুযায়ী ২০২০ আইসিসি মহিলা বিশ্ব টুয়েন্টি২০ এর নাম পরিবর্তনের পর হয়ে যাচ্ছে ২০২০ আইসিসি মহিলা টি২০ বিশ্বকাপ এবং তৎপরবর্তী এ আসরটির নাম হবে মহিলা টি২০ বিশ্বকাপ)  হল আইসিসি কর্তৃক আয়োজিত আইসিসি মহিলা টি২০ বিশ্বকাপ ক্রিকেট প্রতিযোগিতার সপ্তম আসর। যেটি অস্ট্রেলিয়ায় ২১ মার্চ থেকে শুরু হয়ে ৮ মার্চ ২০২০ তারিখ পর্যন্ত অনুষ্ঠিত হবে বলে প্রাথমিকভাবে যোষনা করা হয়েছে। এটি প্রতিযোগিতার একটি স্বতন্ত্র অংশ হিসেবে পুরুষদের টুর্নামেন্টের আট মাস আগে খেকেই টুর্নামেন্টটি অনুষ্ঠিত হয়। অস্ট্রেলিয়া হচ্ছে বিগত আসরের চ্যাম্পিয়ন, এবং প্রতিযোগিতার উদ্বোধনী ম্যাচটি খেলে তারা প্রতিপক্ষ ভারতের সাথে।

মহিলাদের টি২০ বিশ্বকাপের ইতিহাসে প্রথমবারের মতো আন্তর্জাতিক ক্রিকেট কাউন্সিল (আইসিসি) ঘোষণা করে যে, প্রতিযোগিতাটি চলাকালীন নো-বল পর্যবেক্ষণের জন্য ফ্রন্ট-ফুট মনিটরিং পদ্ধতি ব্যবহার করা হবে। তৃতীয় আম্পায়ার ফ্রন্ট-ফুট পদ্ধতিতে নো-বল মনিটর করে মাঠে অবস্থানরত আম্পায়ারের সাথে যোগাযোগ করবে।

দল ও বাছাইপর্ব
প্রতিযোগিতাটি অনুষ্ঠিত হবে ১০টি দলের মধ্যে। ২০১৮ আইসিসি মহিলা বিশ্ব টুয়েন্টি২০ প্রতিযোগিতার সর্বশেষ অবস্থান অনুযায়ী শীর্ষ ৮টি দল স্বয়ংক্রিয়ভাবে উক্ত প্রতিযোগিতার যোগ্যতা অর্জন করে। বাকী দুটি অবস্থানের জন্য দলগুলো নির্বাচন করা হয় ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার মাধ্যমে, যেখানে বাংলাদেশ ও থাইল্যান্ড বিজয়ী হিসাবে অবস্থান দুটি দখল করে। ইতিহাসে প্রথমবারের মতো থাইল্যান্ড মহিলা টি২০ বিশ্বকাপে খেলার যোগ্যতা অর্জন করেছে।

দলীয় সদস্য

মাঠ

আম্পায়ার
১২ ফেব্রুয়ারি ২০২০ তারিখে, আইসিসি ১২জন আম্পায়ার সহ প্রতিযোগিতার সকল কর্মকর্তাদের নিয়োগ করেন, স্টিভ বার্নার্ড, ক্রিস ব্রড ও জি. এস. লক্ষ্মীকে ম্যাচ রেফারি হিসাবে ঘোষণা করা হয়।

 লরেন আখেনবাখ
 গ্রিগোরি ব্রেদওয়েট
 ক্রিস ব্রাউন
 কিম কটন
 শন জর্জ
 নিতিন মেনন

 ক্লেয়ার পোলোসাক
 আহসান রাজা
 সু রেডফার্ন
 ল্যাংটন রুসেরে
 অ্যালেক্স ওয়ার্ফ
 জ্যাকলিন উইলিয়ামস

গ্রুপ পর্ব
২৯ জানুয়ারী ২০১৯ আইসিসি কর্তৃক খেলার সময়সূচী সিডনিতে অবমুক্ত করা হয়।

গ্রুপ এ

গ্রুপ বি

নক আউট পর্ব

বন্ধনী

সেমি ফাইনাল

ফাইনাল

টিকেট
প্রতিযোগিতাটির টিকেট বিক্রি শুরু হয়েছে ২১ ফেব্রুয়ারি ২০১৯ থেকে। ফাইনাল সহ সকল খেলার টিকেট মূল্য রাখা হয়েছে বয়স্কদের জন্য $২০ (বিশ মার্কিন ডলার)। আইসিসি এক বিবৃতিতে জানায় যে প্রতিযোগিতায় উপলব্ধ টিকেটের অর্ধেকই $২০ মূল্যমানের উপলব্ধ, শিশুদের জন্য টিকেটের মূল্য রাখা হয়েছে $৫।

সম্প্রচারস্বত্ত্ব
স্টার স্পোর্টস প্রতিযোগিতার সবগুলো খেলা বৈশ্বিক সম্প্রচার স্বত্ত্ব লাভ করেছে।

তথ্যসূত্র

আইসিসি মহিলা বিশ্ব টুয়েন্টি২০
অস্ট্রেলিয়ায় মহিলাদের ক্রিকেট
টি২০
২০২০-এ অস্ট্রেলীয় ক্রিকেট
২০২০-এ মহিলাদের ক্রিকেট
ফেব্রুয়ারি ২০২০ ক্রীড়া প্রতিযোগিতা
মার্চ ২০২০ ক্রীড়া প্রতিযোগিতা
২০২০ অস্ট্রেলিয়ার মহিলা ক্রীড়া
২০১৯–২০ আন্তর্জাতিক ক্রিকেট প্রতিযোগিতা
রডনি রেডমন্ড

রডনি আর্নেস্ট রেডমন্ড (; জন্ম: ২৯ ডিসেম্বর, ১৯৪৪) হোয়াঙ্গারেই এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও স্লো লেফট আর্ম অর্থোডক্স বোলিংয়ে পারদর্শী ছিলেন রডনি রেডমন্ড।

খেলোয়াড়ী জীবন 
১৯৭২-৭৩ মৌসুমে পাকিস্তানের বিপক্ষে তার টেস্ট অভিষেক ঘটে। তিনি তার খেলোয়াড়ী জীবনের একমাত্র টেস্টের উভয় ইনিংসে শতক ও অর্ধ-শতক করেছিলেন। ১৯৭৩ সালে নিউজিল্যান্ড দলের উদ্বোধনী ব্যাটসম্যানরূপে উভয় ইনিংসে যথাক্রমে ১০৭ ও ৫৬ করেছিলেন। এরফলে তার ব্যাটিং গড় দাঁড়ায় ৮১.৫০। তার ঐ শতকে মজিদ খানের বলে উপর্যুপরী পাঁচটি বাউন্ডারির মার ছিল ও প্রায় প্রতি বলে রান তুলেছিলেন। এছাড়াও তিনি দুইটি একদিনের আন্তর্জাতিকে অংশ নিয়েছেন তিনি।

১৯৭৩ সালে ইংল্যান্ড সফরে দলের অন্যতম সদস্য মনোনীত হন। কিন্তু খুব কম ক্রীড়া দক্ষতা প্রদর্শনে সক্ষমতা দেখান। কন্টাক্ট লেন্সের সমস্যায় ভুগতে থাকেন। এরফলে টেস্টে তাকে নেয়ার হয়নি। সমগ্র খেলোয়াড়ী জীবনে একটিমাত্র টেস্টে অংশ নিয়েছেন। ফলশ্রুতিতে তিনি এক টেস্টের বিস্ময়কারীরূপে পরিচিতি পেয়েছেন।

ব্যক্তিগত জীবনে বিবাহিত তিনি। তার সন্তান আরন রেডমন্ড নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

তথ্যসূত্র

আরও দেখুন 
 জেমস প্যাটিনসন
 এক টেস্টের বিস্ময়কারী
 নিউজিল্যান্ড জাতীয় ক্রিকেট দল
 টেস্ট ক্রিকেট অভিষেকে শতরান করার তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৪৪-এ জন্ম
জীবিত ব্যক্তি
অকল্যান্ডের ক্রিকেটার
ওয়েলিংটনের ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
হোয়াঙ্গারেই থেকে আগত ক্রিকেটার
নর্থ আইল্যান্ডের ক্রিকেটার
শুঁটকি ভর্তা

শুঁটকি ভর্তা একধরনের ভর্তা জাতীয় খাবার যার প্রধান উপাদান শুঁটকি মাছ। বাংলাদেশ এবং ভারতের পশ্চিম বঙ্গের বাঙালিদের মধ্যে শুঁটকি ভর্তা খুবই জনপ্রিয়। প্রাথমিকভাবে সমুদ্র উপকূলবর্তী মানুষের মধ্যে শুটকি মাছ খাওয়া প্রচলিত হলেও এটা এখন সমগ্র অঞ্চলেই ব্যপ্তি পেয়েছে।

উপকরণ
শুঁটকি মাছ, তেল, পেঁয়াজ, শুকনো অথবা কাঁচা মরিচ, লবণ।  যদিও ব্যক্তি পছন্দ ভেদে এর সংগে অন্যান্য উপকরণ যেমন ধনিয়া পাতা, বিট লবণ ইত্যাদি ব্যবহার করা হয়।

প্রক্রিয়া
অঞ্চল বা বাড়ি ভেদে শুটকি ভর্তার স্বাদ আলাদা হয়। এটা উপকরণ সমূহের তারতম্য কিংবা বাবুর্চির দক্ষতা ও নিপুনতার উপর নির্ভর করে। সব ধরনের শুটকি দিয়ে ভর্তা করা যায় তবে তুলনামূলক ভাবে নরম এবং ছোট মাছের শুটকি দিয়ে সহজে ভর্তা তৈরী করা যায়। প্রথমে মাছগুলো পানিতে ধুয়ে তেলে ভেজে নেওয়া হয়। অতঃপর পাটায় বেটে শুকনো মাছের গুড়ো বা পেস্ট তৈরী করা হয়। এর সংগে পরিমান মত লবণ, পেঁয়াজ, ভাজা শুকনো মরিচ অথবা কাঁচা মরিচ সরিষার তেল দিয়ে মাখানো হয়।

শুটকি ভর্তা গরম ভাতের সংগে খাওয়া হয়।

ঐতিহ্যে
বাংলাদেশে শুঁটকি ভর্তা খাওয়ার সুদীর্ঘকালের ইতিহাস রয়েছে। বাংলা নববর্ষের প্রথম দিনে পহেলা বৈশাখকে উৎযাপন করতে ঘটা করে পান্তা ভাত ও ইলিশ মাছ ভাজা খাওয়া হয় এবং এর সাথে অনুষঙ্গ হিসেবে থাকে শুঁটকি মাছ ভর্তা।

তথ্যসূত্র

বহিঃসংযোগ 

শুঁটকি মাছ
ভর্তা
বাংলাদেশী রন্ধনশৈলী
বাঙালি রন্ধনশৈলী
শাহীন আখতার

শাহীন আখতার (জন্ম ফেব্রুয়ারি, ১৯৬২) হলেন একজন বাংলাদেশি কথাসাহিত্যিক। তাঁর প্রসিদ্ধ উপন্যাসসমূহ হলো তালাশ, ময়ূর সিংহাসন, অসুখী দিন। কথাসাহিত্যে অবদানের জন্য তিনি ২০১৬ সালে বাংলা একাডেমি পুরস্কার লাভ করেন।

প্রাথমিক জীবন
শাহীন ১৯৬২ সালে তৎকালীন পূর্ব পাকিস্তানে (বর্তমান বাংলাদেশ) কুমিল্লা জেলার চান্দিনা উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে অর্থনীতি বিষয়ে স্নাতক পাস করেন। তিনি ভারতে চলচ্চিত্র নির্মাণ বিষয়ে পড়াশুনা করেন।

কর্মজীবন
কর্মজীবনে তার প্রথম কাজ ছিল প্রামাণ্যচিত্র নির্মাণ এবং সাংবাদিকতা। বর্তমানে শাহীন ঢাকাস্থ আইন ও সালিশ কেন্দ্রের গণমাধ্যম ও যোগাযোগ বিভাগের সম্পাদকের দায়িত্ব পালন করছেন।

সাহিত্য জীবন
শাহীন আখতারের লেখালেখির শুরু কলেজজীবন থেকে ছোটগল্পের মাধ্যমে। ১৯৯৭ সালে তিনি তার প্রথম উপন্যাস পালাবার পথ নেই  রচনা করেন। এই বইতে তিনি দুজন নারী একা শহরে বাস বিষয়ক জটিলতা ও সংগ্রামের কথা বর্ণনা করেন। ২০০৪ সালে তার রচিত তালাশ  উপন্যাস সাড়া ফেলে। বাংলাদেশের স্বাধীনতা যুদ্ধ এর  সময়ে নির্যাতিত এক নারীর যুদ্ধ চলাকালীন ও যুদ্ধোত্তর জীবনের করুণ চিত্র তুলে ধরেন। বইটি সেই বছর প্রথম আলো বর্ষসেরা বই -পুরস্কার লাভ করে। ২০২০ সালে এই উপন্যাসটির জন্য তিনি এশিয়া লিটারারি অ্যাওয়ার্ড  লাভ করেন। তার লেখা কয়েকটি ছোটগল্প হল বোনের সঙ্গে অমরলোকে, পনেরটি গল্প ও আবারও প্রেম আসছে। ২০১৪ সালে তিনি ময়ূর সিংহাসন উপন্যাস রচনা করেন। এই উপন্যাসের জন্য তিনি আইএফআইসি ব্যাংক সাহিত্য পুরস্কার - ২০১৪ লাভ করেন। ২০১৮ সালে প্রকাশিত অসুখী দিন উপন্যাসের জন্য পেয়েছেন জেমকন সাহিত্য পুরস্কার। তাঁর গল্প ও উপন্যাস ইংরেজিসহ কোরিয়ান ও জার্মান ভাষায় অনূদিত হয়েছে। তালাশ-এর ইংরেজি অনুবাদের প্রকাশক দিল্লিস্থ প্রকাশনা হাউজ ‘জুবান’, বইটি অনুবাদ করেছেন ইলা দত্ত। কোরিয়ান ভাষায় অনুবাদ করেছেন প্রফেসর সিং হী জন। সখী রঙ্গমালা উপন্যাস ইংরেজি অনুবাদ করেছেন শবনম নাদিয়া।

সাহিত্যকর্ম

উপন্যাস
 পালাবার পথ নেই (১৯৯৭, মাওলা ব্রাদার্স)
 তালাশ (২০০৪, মাওলা ব্রাদার্স)
 সখী রঙ্গমালা (২০১২ বেঙ্গল পাবলিকেশন্‌স)
 ময়ূর সিংহাসন (২০১৪, প্রথমা প্রকাশন)
অসুখী দিন (২০১৮, প্রথমা প্রকাশন)

ছোটগল্প
 বোনের সঙ্গে অমরলোকে (শ্রাবণ প্রকাশনী)
 পনেরটি গল্প
 আবারও প্রেম আসছে (মাওলা ব্রাদার্স)
 শিস ও অন্যান্য গল্প (বেঙ্গল পাবলিকেশন্‌স)
 শ্রীমতির জীবনদর্শন (সাহিত্য প্রকাশ)
গল্পসমগ্র-১ (মাওলা ব্রাদার্স)
ভালোবাসার পরিধি (প্রথমা প্রকাশন)

সম্পাদনা
 সতী ও স্বতন্তরা: বাংলা সাহিত্যে নারী (সাহিত্য প্রকাশ)
 জেনানা মাহফিল: বাঙালি মুসলমান লেখিকাদের নির্বাচিত রচনা, ১৯০৪-১৯৩৮

পুরস্কার ও সম্মাননা
 কথাসাহিত্যে বাংলা একাডেমি পুরস্কার, ২০১৬
 আইএফআইসি ব্যাংক সাহিত্য পুরস্কার-২০১৫।
 বাঙলার পাঠশালা আখতারুজ্জামান ইলিয়াস কথাসাহিত্য পুরস্কার, ২০১৪।
 প্রথম আলো বর্ষসেরা বই ১৪১০
জেমকন সাহিত্য পুরস্কার ২০১৯
ভারতের আনন্দবাজার গ্রুপের টিভি চ্যানেল এবিপি আনন্দ কর্তৃক সাহিত্যে সেরা বাঙালি সম্মান লাভ ২০১৪
এশিয়ান লিটারেরি অ্যাওয়ার্ড ২০২০

তথ্যসূত্র

১৯৬২-এ জন্ম
জীবিত ব্যক্তি
বাংলাদেশী লেখিকা
বাংলাদেশী নারী ছোটগল্পকার
বাংলাদেশী নারী ঔপন্যাসিক
২১শ-শতাব্দীর বাংলাদেশী ছোটগল্পকার
২১শ-শতাব্দীর বাংলাদেশী ঔপন্যাসিক
কথাসাহিত্যে বাংলা একাডেমি সাহিত্য পুরস্কার বিজয়ী
ঢাকা বিশ্ববিদ্যালয়ের প্রাক্তন শিক্ষার্থী
বাংলা একাডেমি সাহিত্য পুরস্কার বিজয়ী
২১শ শতাব্দীর ঔপন্যাসিক
কুমিল্লা জেলার ব্যক্তি
বড় চোখা

বড় চোখা (বৈজ্ঞানিক নাম: Ilisha megaloptera) (ইংরেজি: Big-eye ilisha) হচ্ছে Pristigasteridae পরিবারের Ilisha গণের একটি স্বাদুপানির মাছ।

বর্ণনা
দেহ অত্যন্ত চাপা। পৃষ্ঠদেশ প্রায় সোজা, মুখ থেকে পায়ু পর্যন্ত সুস্পষ্টভাবে উত্তল। ম্যাক্রিলা চোখের মাঝ বরাবর ঠিক নিচ পর্যন্ত প্রসারিত। একটি উজ্জল ডোরা দেহের পার্শ্ব বরাবর বিদ্যমান যা আঁইশ তুলে ফেলার পরও বুঝা যায়। পৃষ্ঠীয় এবং পুচ্ছপাখনা কমলা রঙের ও কালচে বহিঃ কিনারা যুক্ত। প্রিম্যাক্সিলা এবং ম্যাক্সিলার সম্মুখ অংশে ক্ষুদ্র ক্ষুদ্র বিন্দুর ন্যায় দাগ থাকে। এছাড়া পাখনা এবং কিছু কিছু আঁইশের কিনারা বরাবর ও বিন্দুর ন্যায় দাগ দেখা যায়।

বিস্তৃতি
ভারত মহাসাগর (বোম্বে থেকে বঙ্গোপসাগর), জাভা সাগরে এই মাছ প্রচুর পাওয়া যায়।

স্বভাব ও আবাসস্থল
এরা সাধারণত মাছ, এসেশনস ও অ্যাম্ফিপড়স খাদ্য হিসেবে গ্রহণ করে। এরা উপকুলীয় প্রজাতি, মেঘনা নদী ও এর শাখা প্রশাখায় প্রচুর পরিমাণে পাওয়া যায়। পদ্মা নদীতে ধরা পড়ে। জোয়ার-ভাটা অঞ্চলে এই মাছ ক্রমান্বয়ে উপরের দিকে সাঁতরায়। বর্ষাকালে চাঁদপুরের নিকট নদীতে অধিক পরিমাণে ধরা পড়ে।

অর্থনেতিক গুরুত্ব
বড় চোখা মাছের অর্থনৈতিক গুরুত্ব কম। প্রধানত ‘ফাস জালের’ মাধ্যমে (gillnet) ধরা হয়। এই মাছ ধরার পর দ্রুত পচে যায় এবং বাজারে এটির তেমন দাম পাওয়া যায় না।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই মাছে অবতরণ পরিসংখ্যান তেমন পাওয়া যায় না।

বাস্তুতান্ত্রিক ভূমিকা
এই মাছটি ব্যাপকভাবে বিস্তৃত। এদের সমুদ্র, মোহনা এবং নদীতে পাওয়া যায়। এরা ময়লা আবর্জনা খেয়ে পানি দূষণ নিয়ন্ত্রণ করে।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
মিয়ানমারের মাছ
ইন্দোনেশিয়ার মাছ
থাইল্যান্ডের মাছ
স্বাদু পানির মাছ
ভারত মহাসাগরের মাছ
বঙ্গোপসাগরের মাছ
১৮৩৯-এ বর্ণিত মাছ